Oradea.ro

Lansare de carte - Sinagoga AACHAVAS RHEIM
2025-05-09 16:00 - 18:00 (Europe/Helsinki) | Sinagoga Aachavas Rheim, strada Primariei, 25, Oradea, Romania
La 30 de ani de la prima publicare în limba română, Editura Hasefer aduce în atenția cititorilor două ediții noi ale cărților ”Evreii din Oradea” și ”Decalog însângerat” scrise de Téreza Mózes.
Evenimentul de lansare a celor două cărți va avea loc la Sinagoga AACHAVAS RHEIM vineri, 9 mai, ora 16.00.
Intrarea este liberă!
Cartea ”Evreii din Oradea” face parte din bogata tradiție a monografiilor comunităților evreiești din România, publicate de-a lungul ultimelor trei decenii de Editura Hasefer și rămâne una dintre cărțile de referință despre istoria evreilor din țară.
Născută în noiembrie 1919, Téreza Mózes a învățat la Oradea și a suferit alături de ceilalți evrei din oraș, atât sub administrația românească, cât și sub cea maghiară. A fost nevoită să renunțe la studiile și pasiunea sa pentru etnografie, apoi a urmat ghetoul, alături de ceilalți 30.000 de evrei orădeni. A fost deportată și a supraviețuit lagărelor Auschwitz, Riga Spilva, Kaiserwald, Stutthoff, Gutau. Memoriile acelei perioade cumplite se găsesc în volumul Decalog însângerat.După război și-a reluat studiile, încheiate cu o licenţa în istoria artei, etnografie şi limba franceză şi cu o teză de doctorat despre portul popular din nord-vestul Transilvaniei.Etnograf, critic de artă și muzeograf, Téreza Mózes a avut o contribuție remarcabilă în cercetarea etnografică, fiind unul dintre cei mai importanți specialiști în portul popular românesc. Studiile și cărțile sale contribuie încă la o mai bună cunoaștere a vieții evreiești din România și a spațiului cultural românesc în general.Cartea ”Evreii din Oradea” face parte din bogata tradiție a monografiilor comunităților evreiești din România, publicate de-a lungul ultimelor trei decenii de Editura Hasefer și rămâne una dintre cărțile de referință despre istoria evreilor din țară.

Expoziția ”The Jews of Oradea” de Daniel Owen - Ziua Internațională de Comemorare a Holocaustului
2025-01-27 18:00 - 2025-02-28 20:00
Cu ocazia Zilei Internaționale de Comemorare a Holocaustului, luni, 27 ianuarie 2025, ora 18:00, vă așteptăm la Sinagoga Aachavas Rheim pentru a vernisa expoziția fotoreporterului american Daniel Owen, în prezența autorului.

Fotografiile expuse fac parte dintr-o serie publicată în ziarul „The New York Times” și prezintă momente din viața evreilor din Oradea.

În cadrul evenimentului va avea loc un moment artistic susținut de pianista Teodora Tonea Owen.
Intrarea la vernisaj este liberă.

Expoziția The Jews of Oradea (Evreii din Oradea) rămâne la dispoziția publicului până la finalul lunii februarie.
